
	讛专讞讬讘讛 砖讗讜诇 谞驻砖讛. 诇讗讞专 砖讛讘讬讗讜 讞诪砖 驻讜专注谞讬讜转 讛诇诇讜 诇注讜诇诐 住讜驻谉 谞讜驻诇讬谉 讘讙讬讛谞诐: 讝讬诪谞讬谉 住诇讬拽. 驻注诪讬诐 注讜诇讬诐 讘讬讚诐 砖谞注谞讬诐 讜驻注诪讬诐 砖诇讗 注诇讛 讘讬讚诐 砖讛专讬 讻砖讘专讞 讚讜讚 诪驻谞讬 讗讘砖诇讜诐 讬爪讗 诪讬专讜砖诇讬诐 砖讗诇 爪讚讜拽 讘讗讜专讬诐 讜转讜诪讬诐 讜注诇转讛 诇讜 砖讛砖讬讘讜讛讜 讜砖讗诇 讗讘讬转专 讜诇讗 注诇转讛 诇讜 砖谞讗诪专 讜讬注诇 讗讘讬转专 砖谞住转诇拽 诪谉 讛讻讛讜谞讛 诪驻谞讬 砖诇讗 谞注谞讛 讘讗讜专讬诐 讜转讜诪讬诐 讜讛讻讬 转谞讬讗 讘住讚专 注讜诇诐 讙讘讬 讗专讜谉 讜讘讘专讞讜 诪驻谞讬 讗讘砖诇讜诐 讬爪讗 注诪讜 注讚 砖注诇讛 讘诪注诇讛 讛讝讬转讬诐 讜谞砖讗诇 讘讗讜专讬诐 讜转讜诪讬诐 讜谞住转诇拽 讗讘讬转专 诪谉 讛讻讛讜谞讛 讙讚讜诇讛 谞讻谞住 爪讚讜拽 转讞转讬讜 讻讚讻转讬讘 (砖诪讜讗诇 讘 讟讜) 讜讬讗诪专 讛诪诇讱 诇爪讚讜拽 讛砖讘 讗转 讛讗专讜谉 讜讙讜': 讘讬诪讬 讝讻专讬讛讜. 讜讛讜讗 讘谞讜 砖诇 讬讛讜讬讚注 砖讛讬讛 讘讬诪讬 讬讜讗砖: 注专讬 诪讙专砖. 注专讬 诇讜讬诐 砖讛讟注讬谞谉 讛讻转讜讘 诪讙专砖讜转: 注讚 注诪讜讚 讻讛谉 讜讙讜'. 讗诇诪讗 讛讜讜 讗讜专讬诐 讘讘讬转 砖谞讬: 讗诪讜专 诇讜. 诇讗 砖讛讬讜 讗讜专讬诐 讜转讜诪讬诐 讗诇讗 讻讗讚诐 砖讗讜诪专 诇讞讘讬专讜 讻讜' 讗诇诪讗 讻诇 讬诪讬 讛诪拽讚砖 专讗砖讜谉 讛讜讜: 讚转谞讬讗. 讞讙讬 讝讻专讬讛 讜诪诇讗讻讬 谞拽专讗讜 讗讞专讜谞讬诐: 砖诪注讜谉 讜讬砖诪注讗诇. 专讘谉 砖诪注讜谉 砖讛讬讛 谞砖讬讗 讜专讘讬 讬砖诪注讗诇 讘谉 讗诇讬砖注 讻讛谉 讙讚讜诇 砖讛专讙转诐 诪诇讻讜转 讬讜谉: 诇讞专讘讗. 砖注转讬讚讬谉 诇讬讛专讙 讘讞专讘: 诇拽讟诇讗 诇砖讗专 诪讬转讜转 讻讙讜谉 专讘讬 注拽讬讘讗 砖住专拽讜 讘砖专讜 讘诪住专讬拽讜转 驻讬驻讬讜转 砖诇 讘专讝诇 讻讚讗诪专 讘讘专讻讜转 (讚祝 住讗:) 讜专' 讞谞谞讬讛 讘谉 转专讚讬讜谉 砖谞砖专祝 讜专讘讬 讬讛讜讚讛 讘谉 讘讘讗 讘诇讜谞讘讬讗讜转 砖诇 讘专讝诇 讻讚讗诪专 讘住谞讛讚专讬谉 (讚祝 讬讚.): 砖讗讬谉 诪住驻讬讚讬谉 注诇 讛专讜讙讬 诪诇讻讜转. 诪讗讬诪转 讛诪诇讱 诇驻讬讻讱 诪讬讞讜 讘讬讚诐: 讚讘专讬诐 讻讻转讘谉. 讻诪砖诪注谉 讗讘谉 砖诇诪讛 诪住注 讻诪讛 砖讛住讬注讛 诪谉 讛讛专 讜诇讗 住讬转转讜讛 砖讜讘 讘讻诇讬 讘专讝诇: 讜讛诇讗 讻讘专 谞讗诪专 诪讙讜专专讜转 讘诪讙讬专讛. 讜讙讜': 砖诪讬专 诇诪讗讬 讗转讗. 讚讗诪专讬' 讘诪住' 讙讬讟讬谉 (讚祝 住讞.) 砖讛讘讬讗讜 砖诪讬专 注''讬 讗砖诪讚讗讬 诪诇讻讗 讚砖讚讗讬: 讗讘谞讬诐 讛诇诇讜. 砖讘讗驻讜讚 讜讞砖谉: 驻转讜讞讬 讞讜转诐. 讞拽拽 诪砖诪注: 讘诪诇讜讗讜转诐. 砖讬讛讬讜 砖诇诪讜转 砖诇讗 讬讞住专讜 诪讛诐 讻诇讜诐: 讜诪专讗讛 诇讛诐 砖诪讬专. 注诇 驻谞讬 讛讚讬讜 讻讞专讬抓 讛讗讜转: 讗讬讟谞讬 砖诇 讗讘专. 讙讜讘转讗 诪砖''讗 讘诇注''讝: 砖讬专讗 驻专谞讚讗. 诪讬谉 诪砖讬 讛讜讗: 住诇转 爪驻讛 注诇 讙讘讬 谞驻讛. 诪专讜讘 砖讜诪谞讛 诪讚讘拽转 讘讚讜驻谞讬 谞驻讛 讜讚讜诪讬诐 诇注讬住讛 讞讬讛 砖谞讬诇讜砖讛 讘讬讬谉 讻讜' 谞讜驻转 讚讘拽 讛谞驻讛 爪讜驻讬诐 砖爪驻讛: 砖转讬 讻讻专讜转 讛谞讚讘拽讜转 讻讜'. 砖讛讬转讛 讘专讻讛 诪爪讜讬讛 讘注讬住讛 讜讻砖诪讚讘拽讬谉 讻讻专讜转 讘讚讜驻谞讬 讛转谞讜专 讗讞转 讘讚讜驻谉 讝讛 讜讗讞转 讘讚讜驻谉 讝讛 砖讻谞讙讚讜 讜讛谉 转驻讜讞讜转 讗爪驻诇讬讬''专 讘诇注''讝 注讚 砖诪讙注转 驻谞讬 讝讜 诇讝讜 讻爪讜祝 讝讛 砖讙讚诇 讜诪转驻砖讟 讜讛讜诇讱 讜转讜诇讛 讘讗讜讬专 讻谉 讗诇讜 爪驻讜转 讜转驻讜讞讜转 讘讗讜讬专: 诪谉 讛爪讜驻讬诐. 讛讛专讬诐 讛讙讘讜讛讬诐 砖诪砖诐 爪讜驻讛 诇诪专讞讜拽: 诪讗讬 诪砖诪注. 诪讛讬讻讗 讬诇驻转 砖讚讘砖 讘讗 诪谉 讛讛专讬诐: 讻讚诪转专讙诐 专讘 讬讜住祝. 讻讗砖专 转注砖讬谞讛 讛讚讘讜专讬诐: 讻诇 讛谞爪讜拽. 讛诪注专讛 诪讻诇讬 讟讛讜专 诇讻诇讬 讟诪讗 讗讬谉 讛拽讬诇讜讞 诪爪专驻谉 诇讛讬讜转 讞讬讘讜专 诇讟诪讗 讗转 诪讛 砖讘转讜讱 讛讻诇讬 砖讛讜讗 诪注专讛 诪诪谞讜: 讞讜抓 诪讚讘砖 讝讬驻讬谉. 砖讛讜讗 注讘 诪讗讚 讜讛专讬 讛讜讗 讻诪讞讜讘专 砖讻砖讛拽讬诇讜讞 驻讜住拽 讛讜讗 讛讜诇讱 诪诇诪讟讛 诇诪注诇讛 讜讛讻讬 讗诪专讬谞谉 讘诪讚讜转: 讛爪驻讞转. 讘专砖拽''讗 讘诇注''讝 砖讛谉 注讘讜转 讜谞讻谞住转 讛砖注讜讛 注诐 讛讚讘砖: 砖诪讝讬讬驻讬谉 讘讜. 诪转讜讱 砖讛讜讗 讟讜讘 讜注讘 诪注专讘讬谉 讘讜 诪讬诐 讜讬讬谉 讜讗讬谉 谞讻专讜转 讘讜: 砖诪讝讬讬驻讬谉. 砖拽专谞讬诐 讜讛讜诇讻讬 专讻讬诇: 砖诪讗诪讬谞讬诐 讘讛拽讚讜砖 讘专讜讱 讛讜讗. 诇讜讜转专 诪诪讜谞诐 诇谞讜讬 讛讚讜专 诪爪讜讛 讜诇爪讚拽讛 讜诇讛讜爪讗转 砖讘转讜转 讜讬诪讬诐 讟讜讘讬诐: 砖讬转讘讝讜 砖讜诇讞谞诐 诇注转讬讚 诇讘讗. 砖讗讬谉 诪拽讘诇讬谉 砖讻专 砖诇诐 讜讛讻讬 诪砖诪注 讻讬 诪讬 讘讝 诇讬讜诐 讛讘讗 讗转 讛爪讚讬拽讬诐: 拽讟谞讜转. 拽讟谞讜转 讗诪谞讛: 拽讟谞讬 专砖注讬 讘谞讬 讬砖专讗诇. 砖诪转讜 讻砖讛谉 拽讟谞讬诐:





转讜住驻讜转





	讗讬谉 驻讬专讜砖 诇拽讟注 讝讛





讛诪讗讬专讬

诪砖讞专讘 讘讬转 专讗砖讜谉 讘讟诇讜 注专讬 诪讙专砖 专"诇 注专讬诐 讛谞讬转谞讜转 诇诇讜讬诐 砖讛讟注讬谞诐 讛讻转讜讘 诪讙专砖讜转 讜驻住拽讜 讗讜专讬诐 讜转讜诪讬诐 讜驻住拽讛 诪诇讻讜转 讘讬转 讚讜讚:



诪砖诪转讜 谞讘讬讗讬诐 讛讗讞专讜谞讬诐 专"诇 讞讙讬 讝讻专讬讛 讜诪诇讗讻讬 谞住转诇拽讛 专讜讞 讛拽讚砖 诪讬砖专讗诇:



讛谞爪讜拽 讗讬谞讜 讞讘讜专 诇讟讜诪讗讛 专"诇 砖讗诐 讛讬讛 诪注专讛 诪砖拽讬谉 诇讻诇讬 讟诪讗 讗讬谉 讛拽诇讜讞 讛诪讞讜讘专 诇砖谞讬 讛讻诇讬诐 诪爪专驻谉 诇讟诪讗 讗转 讛诪砖拽讬谉 砖讘讻诇讬 讛注诇讬讜谉 讜诪"诪 讚讘砖 讛讝讬驻讬诐 讜谞拽专讗 讻谉 注诇 砖诐 诪拽讜诪讜 诪转讜讱 砖讛讜讗 注讘 讻砖讛拽诇讜讞 驻讜住拽 住讜诇讚 诇讗讞讜专讬讜 诪诇诪注诇讛 讜诪转注专讘转 讛讟驻讛 砖谞转讞讘专讛 注诐 讛转讞转讜谉 讘转讜讱 讛注诇讬讜谉 讜诪转讜讱 讻讱 讟诪讗讬诐 讜讻谉 讘爪驻讬讞转 讜讛讜讗 讬注专转 讛讚讘砖 讛诪注讜专讘转 注诐 讛砖注讜讛 讜讻讘专 讘讬讗专谞讜讛 讘诪住' 谞讝讬专:



讗注"驻 砖专讗讜讬 诇讗讚诐 诇讛讬讜转讜 讞专讜抓 讜诪砖转讚诇 讘注住拽讬讜 诪"诪 转讛讗 转讜专转讜 拽讘注 讜注住拽讬讜 注专讗讬 讜讬转诇讛 注讬拽专 讘讟讞讜谞讜 讘讛讘"讛 讚专讱 讛注专讛 讗诪专讜 诪讬 砖讬砖 诇讜 驻转 讘住诇讜 讜讗讜诪专 诪讛 讗讜讻诇 诇诪讞专 讗讬谞讜 讗诇讗 诪拽讟谞讬 讗诪谞讛:





诪讛专砖"讗 - 讞讬讚讜砖讬 讛诇讻讜转

讙诪专讗 讜讬专讚 讛讚专讛 讜讛诪讜谞讛 讜砖讗讜谞讛 讜注诇讝 讘讛 讻爪"诇:


讘驻专砖"讬 讘讚"讛 注讚 注诪讜讚 讻讛谉 讻讜' 讗诇诪讗 讛讜讬 讻讜' 注讻"诇 诪驻讬专讜砖 讬砖谉 讜拽"诇:


讘讚"讛 讚讘专讬诐 讻讻转讘谉 讻诪砖诪注谉 讗讘谉 砖诇讬诪讛 诪住注 讻诪讜 砖讛讜住注讛 诪谉 讛讛专 讻讜' 讻爪"诇 讛讚"讗:


讘讚"讛 砖转讬 讻讻专讜转 讻讜' 注讚 砖诪讙注转 驻谞讬 讝讜 诇讝讜 讻爪讜祝 讝讛 砖诪转驻砖讟 讻讜' 讜转驻讜讞讜转 讘讗讜讬专 注讻"诇 讛住"讚 讜讛讚"讗 讜讗讞"讻 诪讛"讚 诪谉 讛爪讬驻讬讗 讛讛专讬诐 讻讜' 诪驻讬专讜砖 讬砖谉 讜拽"诇:





诪讛专砖"讗 - 讞讬讚讜砖讬 讗讙讚讜转

讘讬诪讬 讚讜讚 讝诪谞讬谉 讻讜' 砖讗诇 讗讘讬转专 讜诇讗 注诇转讛 诇讜 讻讜'. 讘住"驻 讘讗 诇讜 讛驻讬专讜砖 诪砖讜诐 讚讗讬谞讜 诪讚讘专 讘专讜讞 讛拽讜讚砖 讜讗讬谉 砖讻讬谞讛 砖讜专讛 注诇讬讜 讜诇讗 讬讚注谞讗 诪讛 砖讬讬讱 讛讻讗 讚讛讗 讜讚讗讬 讘讬诪讬 砖诪讜讗诇 讜拽讜讚诐 诇讜 谞诪讬 讗诐 讛讬讛 讻讛谉 砖诇讗 诪讚讘专 讘专讜讛"拽 讻讜' 砖诇讗 注诇转讛 诇讜 讜拽"诇:


讜讬讛讬 诇讚专讜砖 讗诇讛讬诐 讻诇 讬诪讬 讝讻专讬讛 讛诪讘讬谉 讻讜'. 驻讬专砖"讬 讘讬诪讬 讝讻专讬讛 讜讛讜讗 讘谞讜 砖诇 讬讛讜讬讚注 砖讛讬讛 讘讬诪讬 讬讜讗砖 注讻"诇 讜讚讘专 转诪讜讛 驻讬专砖 讚讛讗 讝讻专讬讛 讘谞讜 砖诇 讬讛讜讬讚注 讻讘专 谞讛专讙 讘讬诪讬 诪诇讱 讬讜讗砖 讜讝讛 讛讻转讜讘 谞讗诪专 讘讬诪讬 注讝讬讛讜 砖讛讬讛 讻诪讛 讚讜专讜转 讗讞"讻 讜讘住驻专 讚讛"讬 驻专砖"讬 讚讝讻专讬讛 讛诪讘讬谉 讛讜讗 注讝讬讛讜 讜讙' 砖诪讜转 讛讬讜 诇讜 讻讜' 注"砖 讜讚讜"拽:


诪砖讞专讘 讘讬讛诪"拽 专讗砖讜谉 讘讟诇讜 注专讬 诪讙专砖 讜驻住拽讜 讗讜专讬诐 讜转讜诪讬诐 讻讜'. 讜讬砖 诇讚拽讚拽 讚讘住驻"拽 讚讬讜诪讗 拽讗诪专 讛' 讚讘专讬诐 砖讛讬讜 讘讬谉 诪拽讚砖 专讗砖讜谉 诇诪拽讚砖 砖谞讬 讜讗诇讜 讛谉 讗专讜谉 讜讻驻讜专转 讜讻专讜讘讬诐 讜讗砖 讜砖讻讬谞讛 讜专讜讛"拽 讜讗讜专讬诐 讜转讜诪讬诐 讜诇讗 讞砖讬讘 讛讻讗 讗专讘注 诪讚讛转诐 讜诇讗 讞砖讬讘 讛转诐 转专转讬 讚讞砖讬讘 讛讻讗 讜讬砖 诇讜诪专 讚讛转诐 诇讗 讞砖讬讘 讗诇讗 讛谞讱 讚砖讬讬讻讬 诇诪拽讚砖 讜讛讻讗 讞砖讬讘 讚诇讗 砖讬讬讻讬 诇诪拽讚砖 讚讗讜专讬诐 讜转讜诪讬诐 砖讬讬讻讬 讙诐 讘诇讗 诪拽讚砖 讜讚讜"拽:


讻讗讚诐 砖讗讜诪专 诇讞讘讬专讜 注讚 砖讬讞讬讜 诪转讬诐 讻讜'. 讻讬讜谉 讚诇讛诐 讗讜诪专 砖讬讗讻诇讜 讻砖讬注诪讜讚 讻讛谉 诇讗讜专讬诐 讙讜' 讜讝诪谉 讬诪讜转 诪砖讬讞 注讚讬讬谉 诇讗 讛讬讛 讗讝 注"讻 讻砖讬讞讬讜 诇注转讬讚 讗诪专 诇讛谉 讻谉 砖讬讗讻诇讜 注诇 驻讬 讗讜专讬诐 讜转讜诪讬诐 讜讚讜"拽:


诪砖诪转讜 讞讙讬 讝讻专讬讛 讻讜' 专讗讜讬 砖转砖专讛 砖讻讬谞讛 讻讜'. 讻诇 讛诪讗诪专 诪讘讜讗专 驻"拽 讚住谞讛讚专讬谉:


讗讘谉 砖诇讬诪讛 诪住注 谞讘谞讛 讛讚讘专讬诐 讻讻转讘谉 讻讜'. 驻讬专讜砖 讻讻转讘谉 砖诪谉 讛讛专 讛住讬注谉 讻诪讜 砖讛谉 注"讬 讛砖诪讬专 讻讜' 讻驻讬专砖"讬 讘住' 诪诇讻讬诐 讜诇专讘讬 谞讞诪讬讛 砖讗诪专 砖讛讬讛 诪转拽谉 诪讘讞讜抓 注"讻 讗讬谉 讛讚讘专讬诐 讻讻转讘谉 讜驻讬专砖 讛专诪讘"谉 住讜祝 驻专砖转 讬转专讜 讗讘谉 砖诇讬诪讛 诪住注 谞讘谞讛 诇讗 砖讛讬讛 砖诇讬诪讛 诇讙诪专讬 专拽 砖讛讬讗 砖诇讬诪讛 砖讗讬谉 诇讛 驻讙诐 讻讜' 注"砖 讘讗讜专讱 讜讻转讘 注讜讚 砖诐 讛专诪讘"谉 讚讗讬转讗 讘诪讻讬诇转讗 诇讗 转讘谞讛 讗转讛谉 讙讝讬转 讘讜 讗讬 讗转讛 讘讜谞讛 讗讘诇 讗转讛 讘讜谞讛 讘讛讬讻诇 讜讘拽讚砖讬 拽讚砖讬诐 讜诪讛 讗谞讬 诪拽讬讬诐 诪拽讘讜转 讜讛讙专讝谉 讜讻诇 讻诇讬 讘专讝诇 诇讗 谞砖诪注 讘讘讬转 讙讜' 讘讘讬转 讗讬谞讜 谞砖诪注 讗讘诇 讘讞讜抓 谞砖诪注 讻讜' 注讻"诇 讜讛讬讬谞讜 诇讚注转 专讘讬 谞讞诪讬讛 砖讛讜讗 住讜讘专 讻谉 讗讘诇 诇专讘讬 讬讛讜讚讛 讚讘讛讬讻诇 讜讘拽"拽 谞诪讬 讗驻讬诇讜 讘讞讜抓 诇讗 讛讬讜 诪转拽谞讬谉 爪"诇 诇专"讬 讛讗 讚谞拽讟 拽专讗 讙讘讬 诪讝讘讞 诇讗 转讘谞讛 讗转讛谉 讙讝讬转 诇讗讜 诇讚讬讜拽讗 拽讗诪专 诇讛 讗诇讗 诇专讘讜转讗 谞拽讟 拽专讗 诪讝讘讞 讜诪讬谞讬讛 谞讬诇讬祝 讘拽诇 讜讞讜诪专 讜诪讛 讗诐 诪讝讘讞 讛拽诇 讗住讜专 诇讘谞讜转 讘讜 讙讝讬转 讛讛讬讻诇 讜拽"拽 砖讛谉 讞诪讜专讬诐 诇讗 讻诇 砖讻谉 讜讛讻讬 讘注讬 诇诪讬诪专 讘诪讻讬诇转讗 讗讬 诇讗讜 讚专讬砖 诪讬注讜讟讗 讜专"讬 诇讬转 诇讬讛 讛讛讜讗 诪讬注讜讟讗 讜讚讜"拽:


讜讗讬谉 诪住专讟讬谉 讻讜' 砖谞讗诪专 讘诪诇讜讗讜转诐 讻讜'. 诪诇砖讜谉 砖诇讬诪讜转 讻驻专砖"讬 讜诪爪讬谞讜 诇砖讜谉 讝讛 讘讻住祝 诪诇讗 讬转谞谞讛 讙讜' 讻驻讬专砖"讬 砖诐:


砖诪讬专 讝讛 讘专讬讬转讜 讻砖注讜专讛 讜诪讜' 讬诪讬 讘专讗砖讬转 谞讘专讗 讻讜'. 讜讘诪住讻转 讗讘讜转 讞砖讬讘 诇讬讛 砖诪讬专 讘讛讚讬 讬' 讚讘专讬诐 砖谞讘专讗讜 讘注"砖 讘讬谉 讛砖诪砖讜转 讜驻讬专砖 讛专诪讘"诐 讚讞砖讬讘 谞驻诇讗讜转 讜诪讜驻转讬诐 砖讛讜砖诪讜 讘讟讘注 讛讚讘专讬诐 讛讛诐 讘讬谉 讛砖诪砖讜转 讜讝讛 砖讗诪专 讛讻讗 砖讝讛讜 讚讘专 谞驻诇讗 讚讘专 拽讟谉 砖讘专讬讬转讜 专拽 讻砖注讜专讛 讜讗讬谉 讻诇 讚讘专 拽砖讛 讻讜' 讜讗讬谉 诪砖诪专讬谉 讗讜转讜 专拽 讘讚讘专 专讱 讘住驻讜讙讬谉 讻讜' 砖讻谉 讛讜砖诐 讚讘专 谞驻诇讗 讘讟讘注 诪讜' 讬诪讬 讘专讗砖讬转 讜讚讜"拽:


诪砖讞专讘 讘讬讛诪"拽 讘讟诇讛 砖讬专讗 驻专谞讚讗 讻讜'. 诪讛 砖讬砖 诇讚拽讚拽 讘讝讛 注讬' 讘转讜住' 讘"诪:


诪讗讬 讜谞讜驻转 爪讜驻讬诐 讻讜'. 拽专讗 讛讜讗 讘住驻专 转讛诇讬诐 讜诪驻讜专砖 讘讬讛 砖讛讜讗 讚讘砖 诪转讜拽 讻讚讻转讬讘 讜诪转讜拽讬诐 诪讚讘砖 讜谞讜驻转 爪讜驻讬诐 讗诇讗 讚讛讻讗 讛"拽 诪讗讬 专讘讜转讬讛 讜讘专讻转讬讛 讚谞讜驻转 爪讜驻讬诐 砖转诇讛 讘讬讟讜诇讛 讘讞讜专讘谉 讛诪拽讚砖 讜拽讗诪专 住讜诇转 砖爪驻讛 讻讜' 注讬' 驻讬专砖"讬 讜注讬"诇 讻讬 讛住讜诇转 讛讜讗 讛讞砖讜讘 讜讛讙住 诪谉 讛讞讟讬诐 讜讛拽诪讞 讛讜讗 讛讚拽 诪诪谞讜 讻诪"砖 诪讜爪讬讗讛 讗转 讛拽诪讞 讜拽讜诇讟转 讗转 讛住讜诇转 讜讛讜讛 讛住讜诇转 注诇 讙讘 讛谞驻讛 讜讛拽诪讞 诇诪讟讛 诪诪谞讜 转讞转讬讜 讜拽讗诪专 诪转讜讱 砖诪谞讜谞讬转 砖讘讜 讛讬讛 爪祝 砖诐 讻讗讬诇讜 讛讜讗 讚讘专 诇讞 讚讜诪讛 诇注讬住讛 砖谞讬诇讜砖讛 讘讚讘砖 讻讜' 砖谞专讗讛 讛砖讜诪谉 爪祝 注诇 讛注讬住讛 讜诪讗谉 讚诪驻专砖 讘' 讻讻专讜转 讻讜' 诇驻讬专讜砖 专砖"讬 谞讜驻转 诪诇砖讜谉 谞讜祝 砖讘讗讬诇谉 讜爪讜驻讬诐 诪诇砖讜谉 爪祝 讜诪讗谉 讚诪驻专砖 讚讘砖 讛讘讗 诪谉 爪讜驻讬讗 讻讜' 谞专讗讛 讚讚专讬砖 谞诪讬 谞讜驻转 诪诇砖讜谉 谞讜祝 砖注诇 讛专讜讘 注讜砖讬谉 讻讜讜专转 砖诇讛谉 讘讬注专讬诐 讘谞讜驻讜转 讛讗讬诇谞讜转:


讘谞讬 讗讚诐 讛诪讝讬讬驻讬谉 讚讘专讬讛诐 讻讜'. 驻专砖"讬 砖拽专谞讬诐 讜讛讜诇讻讬 专讻讬诇 注讻"诇 谞专讗讛 砖拽专谞讬诐 讛讬讜 讘诪讛 砖讗诪专讜 讜注转讛 诇讻诇 讗讜转 谞驻砖讱 讙讜' 讜诇讻谉 讛住讙讬专讜 讘讬讚 讛诪诇讱 砖讛讬讛 讝讛 砖拽专 讻讬 诇讗 讛讬讛 讝讛 讘讬讚诐 讜拽"拽 讗诪讗讬 诇讗 诪讬讬转讬 专"诇 专讗讬讛 诇讚讘专讬讜 诪拽专讗 讚讻转讬讘 讘讛讛讜讗 注谞讬谞讗 讙讜驻讬讛 讚讻转讬讘 讜讬砖讘 讚讜讚 讘诪讚讘专 讝讬祝 讙讜' 讜讬拽讜诪讜 讜讬诇讻讜 讝讬驻讛 讙讜' 讜讚讜"拽:


驻住拽讜 讗谞砖讬 讗诪谞讛 讗专"讬 讗诇讜 讘谞讬 讗讚诐 砖讗讬谉 诪讗诪讬谞讬谉 讻讜'. 讚注诇 讻专讞讱 诇讗 讛讜讬 讻讛讛讬讗 讚驻专拽 讻诇 讻转讘讬 讚驻住拽讜 诪诪谞讛 讗谞砖讬 讗诪谞讛 讚诪住讬拽 讛转诐 讚讛讬讬谞讜 讘诪砖讗 讜讘诪转谉 讚讝讛 讛讬讛 拽讜讚诐 砖讞专讘 讛诪拽讚砖 讻讚讗诪专 讛转诐 诇讗 讞专讘讛 讬专讜砖诇讬诐 讗诇讗 注诇 砖驻住拽讜 讻讜' 讗讘诇 讛讻讗 拽讗诪专 砖讗讞专 砖讞专讘 讘讬讛诪"拽 讜专讗讜 砖谞转诪注讟讛 讛讘专讻讛 驻住拽讜 讗谞砖讬 讗诪谞讛 讚讛讬讬谞讜 砖讗讬谉 诇讛诐 讘讟讞讜谉 讘讛拽讘"讛 诇讬转谉 诇讜 讙诐 驻专谞住转讜 砖讬砖 诇讗讚诐 诇讛讗诪讬谉 砖讛拽讘"讛 讝谉 讗转 讻诇 讛注讜诇诐 诪拽专谞讬 专讗诪讬诐 注讚 讘讬爪讬 讻讬谞讬诐 讜讗讬谉 诇讜 诇讗讚诐 诇讚讗讜讙 注诇 诪讝讜谞讜转讬讜 诪讛讬讜诐 诇讬讜诐 诪讞专 讻讬 诇讗 转讚注 诪讛 讬讜诇讚 诪讞专 讻讚讗诪专讬谞谉 讘注讬专讜讘讬谉 砖讛讚讜讗讙 注诇 讻讱 讛讜讗 讚讜讗讙 讗注讜诇诐 砖讗讬谞讜 砖诇讜 讜讘诪转谞讬' 诪讬讬转讬 诇讛 诪拽专讗 讛讜砖讬注讛 讛' 讻讬 讙诪专 讞住讬讚 讻讬 驻住讜 讗诪讜谞讬诐 讙讜' 讻讬 讝讛 讜讚讗讬 诪讚转 讞住讬讚讜转 砖讬砖 诇讜 讘讟讞讜谉 讗讘诇 讘爪讚讬拽讬诐 砖讗讬谞谉 讘诪讚专讙讛 讝讜 拽讗诪专 诪讬 讙专诐 诇讛诐 砖讬转讘讝讘讝 砖讜诇讞谞谉 讻讜' 讻讛讛讜讗 注讜讘讚讗 讚专讘讬 讞谞讬谞讗 讘谉 讚讜住讗 讚讬讛讘讬 诇讬讛 讞讚 讻专注讗 讚驻转讜专讗 讻讜' 讞讝讗 讘讞诇诪讗 讚爪讚讬拽讬 讗讻诇讬 讗驻转讜专讗 讚讚讛讘讗 讚讙' 讻专注讬 讜讗讬讛讜 讗驻转讜专讗 讚转专转讬 讻专注讬 讻讜' 讘注讬 专讞诪讬诐 讜砖拽诇讜讛讜 注"砖 讜专讘讗 讚拽讗诪专 讗诇讜 拽讟谞讬 讻讜' 砖诪讘讝讘讝讬谉 讻讜' 讚讬谉 讗讘讬讛诐 诇注转讬讚 讻讜' 谞专讗讛 诇驻专砖 诇驻讬 驻专砖"讬 讚讻讛"讙 谞讗诪专 讚讛讘谞讬诐 诪转专注诪讬诐 注诇 讚讬谉 砖诪讬诐 讘注讜讛"讝 讻诪"砖 讘讬讞讝拽讗诇 诪讛 诇讻诐 讗转诐 诪讜砖诇讬诐 讙讜' 讗讘讜转 讗讻诇讜 讘讜住专 讜砖讬谞讬 讘谞讬诐 转拽讛讬谞讛 专"诇 砖讛讗讘讜转 讛讬讜 讞讜讟讗讬诐 讜讛讘谞讬诐 诇讜拽讬诐 讻讛"讙 讗诪专 讻讗谉 砖讛讗讘讜转 诪转专注诪讬谉 注诇 讚讬谞诐 诇讘讝讘讝 讜诇拽专讜注 讗讜转讜 诇注转讬讚 砖讗诐 讗转讛 注转讬讚 诇讬驻专注 诪讛诐 诇诪讛 讛拽讛讬转 砖讬谞讬讛诐 讘注讜诇诐 讛讝讛 砖讬讛讬讜 诇讜拽讬诐 讘注讜谉 讘谞讬讛诐 讛拽讟谞讬诐 讜讚讜"拽:





讞讻诪转 砖诇诪讛

讙诪专讗 讻讚诪转专讙诐 专讘 砖砖转 讻讜'. 谞"讘 谞"诇 专讘 讬讜住祝 砖讛讜讗 讘注诇 讛转专讙讜诐 讜讻谉 讘住诪"讙:





专砖"砖

讙诪专讗 讜讬讛讬 诇讚专讜砖 讗诇讛讬诐 讘讬诪讬 讝讻专讬讛讜 讛诪讘讬谉 讘专讗讜转 讛讗诇讛讬诐. 讻爪"诇:



砖诐 诇讗 讘谞讘讬讗讬诐. 讙讬' 讛注"讬 讘谞讘讬讗讜转. 讜讬砖专:



砖诐 诪砖讞专讘 讘讛诪"拽 专讗砖讜谉 讘讟诇讜 注专讬 诪讙专砖. 注讬讬谉 驻专砖"讬. 讛谞讛 讝讛 诇讗 讬转讻谉 诇驻专砖 砖诇讗 拽诇讟讜 讘讬诪讬 讘"砖. 讚诪"讟 诇讗 讬拽诇讜讟讜. 讜讙诐 讗"讗 诇驻专砖 砖诇讗 讬砖讘讜 讘讛诐 讛诇讜讬诐 讚讛专讬 讘注讝专讗 (讘 讗) 讻转讬讘 讜讬砖讜讘讜 讻讜' 讗讬砖 诇注讬专讜 讜砖诐 诪驻住讜拽 诇"讜 注讚 诪"讙 讞砖讘 讘讛砖讘讬诐 讙诐 讛讻讛谞讬诐 讜讛诇讜讬诐. 讜讗讜诇讬 专"诇 砖讘讟诇讜 拽爪转诐 讚诇讗 讬砖讘讜 讘讛诐. 讜诇讻讗讜专讛 讛讬讬转讬 专讜爪讛 诇驻专砖 砖砖讬谞讜 讗转 讛诪讙专砖讬诐 诇注讬讬专讜转 讗讜 讗讬驻讻讗. 讗讘诇 讛讚专谞讗 讘讬 讚讻讬讜谉 讚讬砖 讗讬住讜专 诇砖谞讜转 讻讚讗讬转讗 住讜祝 注专讻讬谉 诇诪讛 讛讜转专 讘讘"砖:



砖诐 诪讗讬 讝讬驻讬诐 讻讜' 讜专' 讗诇注讝专 讗讜诪专 讻讜'. 讻爪"诇 讘诇讗 讬':



专砖"讬 讚"讛 讘讬诪讬 讝讻专讬讛讜. 讜讛讜讗 讘谞讜 砖诇 讬讛讜讬讚注 讻讜'. 注讬' 诪讛专砖"讗 讘讞"讗 诪讛 砖转诪讛 注"讝. 讜诇驻讬专讜砖讜 讘讚"讛 讚讝讛 注讝讬讛讜 爪"诇 讚讜讬讛讬 诇讚专讜砖 讗诇讛讬诐 驻讬专讜砖讜 讚讛讬转讛 讚专讬砖转 讗诇讛讬诐 讘注诐 讘讬诪讬 讝讻专讬讛讜 讚讛讜讗 注讜讝讬讛讜 讜讚讜讞拽. 讙诐 诪讛 砖驻讬' 砖诐 讘专讗讜转 讛讗诇讛讬诐 诪诇砖讜谉 讬专讗讛 拽砖讛 讚诇驻"讝 讛讬讛 专讗讜讬 诇讛讬讜转 诪转讙 讘讘' 诇诪砖讱 讛讬讜"讚:



专讚"讛 砖转讬 讻讻专讜转. 注讚 砖诪讙注转 驻谞讬 讝诇"讝 讻谞讜祝 讻讜'. 讻爪"诇 讜讛讜讗 诪诇砖讜谉 谞讜祝 砖诇 讗讬诇谉:





讘谉 讬讛讜讬讚注

讻旨指诇 诪执讬 砖讈侄讬旨值砖讈 诇讜止 驻旨址转 讘旨职住址诇旨讜止 讜职讗讜止诪值专 "诪指讛 讗讜止讻址诇 诇职诪指讞指专", 讗值讬谞讜止 讗侄诇旨指讗 诪执拽旨职讟址谞旨值讬 讗植诪指谞指讛 (讝讻专讬讛 讚, 讬). 拽砖讛 诇诪讛 讗诪专 诪执讬 砖讈侄讬旨值砖讈 诇讜止 驻旨址转 讘旨职住址诇旨讜止? 讜讛诇讗 讗驻讬诇讜 讗讬谉 诇讜 驻转 讘住诇讜 讙诐 讻谉 爪专讬讱 砖讬讛讬讛 诇讜 讘讟讞讜谉 讘讛砖诐 讬转讘专讱 讜诇讗 讬讚讗讙 诇讜诪专 诪讛 讗讜讻诇 诇诪讞专!
讜谞专讗讛 诇讬 讚讗诐 讗讬谉 诇讜 驻转 讘住诇讜 谞诪爪讗 讛讜讗 专注讘 讜讗诐 讬讗诪专 '诪指讛 讗讜止讻址诇 诇职诪指讞指专' 讗祝 注诇 驻讬 砖诇讗 讚讘专 讻讛讜讙谉 讗讬谉 诇讛讗砖讬诪讜 注诇 讝讗转 讚讗讬谉 讗讚诐 谞转驻住 注诇 爪注专讜 (讘讘讗 讘转专讗 讟讝.) 讗讱 讗诐 讬砖 诇讜 驻转 讘住诇讜 讗讬谞讜 专注讘 讜诇讻谉 讗砖讜诐 讬讗砖诐 讗诐 讬讗诪专 诪讛 讗讜讻诇 诇诪讞专!
讜注讜讚 谞专讗讛 诇讬 诪讬 砖讬砖 诇讜 驻转 讘住诇讜 诇爪讜专讱 诪讞专 讜讚讜讗讙 注诇 讛诇驻转谉 诇讜诪专 '诪指讛 讗讜止讻址诇 诇职诪指讞指专' 讛专讬 讝讛 诪拽讟谞讬 讗诪谞讛 讚讛讬讛 诇讜 诇讛讗诪讬谉 诪讬 砖讛讝诪讬谉 诇讜 讛驻转 讬讝诪讬谉 诇讜 讛诇驻转谉 讙诐 讻谉.



诪执讬 讙旨指专址诐 诇址爪旨址讚旨执讬拽执讬诐 砖讈侄讬旨执转职讘旨址讝职讘旨值讝 砖讈讜旨诇职讞指谞指谉 诇侄注指转执讬讚 诇指讘止讗 拽址讟职谞讜旨转 砖讈侄讛指讬指讛 讘旨指讛侄谉, 砖讈侄诇旨止讗 讛侄讗直诪执讬谞讜旨 讘旨职讛址拽旨指讚讜止砖讈 讘旨指专讜旨讱职 讛讜旨讗 (讝讻专讬讛 讚, 讬). 驻讬专讜砖 讛讬讜 转讜诇讬诐 驻专谞住转诐 讘讟讘注 砖讘专讗 讛拽讚讜砖 讘专讜讱 讛讜讗 讘注讜诇诐 讜诇讗 讛讗诪讬谞讜 砖讛讻诇 讘讗 诇讛诐 讘讛砖讙讞转讜 讬转讘专讱 讚讘专 讬讜诐 讘讬讜诪讜 砖砖诇讞谞讜 注专讜讱 诇讻诇 讜讻诪讜 砖谞讗诪专 驻旨讜止转值讞址 讗侄转 讬指讚侄讱指 讜旨诪址砖职讉讘执旨讬注址 诇职讻指诇 讞址讬 专指爪讜止谉 (转讛诇讬诐 拽诪讛, 讟讝) 砖讗诐 讛讬讜 讞讝拽讬诐 讘讗诪讜谞讛 讝讜 砖诇 讛讛砖讙讞讛 讘注讘讜专 讛讟讜讘讛 砖诪拽讘诇讬诐 讘注讜诇诐 讛讝讛 讗讝 讛讬讜 诪转驻专谞住讬诐 讘注讜诇诐 讛讝讛 讘讝讻讜转 讛讗诪讜谞讛 讛讝讗转 讚讻转讬讘 讜职爪址讚执旨讬拽 讘侄旨讗直诪讜旨谞指转讜止 讬执讞职讬侄讛 (讞讘拽讜拽 讘, 讚) 讻诇讜诪专 讘砖讻专 讗诪讜谞转讜 讬讞讬讛 讘注讜诇诐 讛讝讛 讜诪诪讬诇讗 诇讗 讬谞讜讻讛 诪砖讻专 注讜诇诐 讛讘讗 讻诇讜诐, 讗讱 讻讬讜谉 砖诇讗 讛讬转讛 讗诪讜谞转诐 讞讝拽讛 讘讻讱 诇讻谉 讛诐 诪转驻专谞住讬诐 讘注讜诇诐 讛讝讛 诪砖讻专 诪爪讜转诐 讜诪诪讬诇讗 诪转讘讝讘讝 砖诇讞谞诐 诇注讜诇诐 讛讘讗 讻讬 讬谞讜讻讛 诪诪谞讜 讘注讘讜专 讟讜讘转 注讜诇诐 讛讝讛.





讙诇讬讜谉 讛砖"住 - 专讘讬 注拽讬讘讗 讗讬讙专

讙诪' 讘讗讘谞讬 诪拽讚砖. 注讬' 讘诪住讻转 转诪讬讚 驻"讗 讜讘讚讘专讬 讛诪驻专砖 砖诐 讚"讛 讗诪专 讗讘讬讬 讚诪转拽谞谉 讜诪讬讬转讬 诪注讬拽专讗:


砖诐 诪砖讞专讘 诪拽讚砖 专讗砖讜谉 讜讻讜'. 注讬' 砖讘转 讻 注"讘 转讚"讛 讗谞谉 讞讜诇讬谉 驻讚 注"讘 讚"讛 讘讝讜讙讬转讗:


专砖"讬 讚"讛 诇拽讟诇讗 讜专"讞 讘谉 转专讚讬讜谉 讜讻讜'. 讻讚讗讬转讗 讘注"讝 讚祝 讞 注"讗:





讘讗专 砖讘注

讚转"专 诪砖诪转讜 谞讘讬讗讬诐 讛讗讞专讜谞讬诐 讻讜'. 驻讬专砖"讬 讚转谞讬讗 讞讙讬 讝讻专讬讛 讜诪诇讗讻讬 谞拽专讗讜 讗讞专讜谞讬诐 讜诇讜诇讗 驻讬讜 讛拽讚讜砖 讛讬讛 谞"诇 诇驻专砖 诪讚拽讗诪专 专讜讞 讛拽讚砖 讜诇讗 讗诪专 讗讜专讬诐 讜转讜诪讬诐 讗诇诪讗 讚讗驻讬诇讜 讘讞讬讬讛诐 诇讗 讛讬讜 讗讜专讬诐 讜转讜诪讬诐:



讘转 拽讜诇 诪谉 讛砖诪讬诐. 讬砖 讗讜诪专讬诐 砖诇讗 讛讬讜 砖讜诪注讬谉 拽讜诇 讛讬讜爪讗 诪谉 讛砖诪讬诐 讗诇讗 诪转讜讱 讗讜转讜 拽讜诇 讬讜爪讗 拽讜诇 讗讞专 讻诪讜 驻注诪讬诐 砖讗讚诐 诪讻讛 讘讻讞 讜砖讜诪注 拽讜诇 讗讞专 讛讬讜爪讗 诪诪谞讜 诪专讞讜拽 讜讗讜转讜 拽讜诇 讛讬讜 砖讜诪注讬谉 诇讻讱 拽讜专讬谉 讗讜转讜 讘转 拽讜诇:



讗诪专 专讘讬 谞专讗讬谉 讚讘专讬 专讘讬 讬讛讜讚讛 讘讗讘谞讬 诪拽讚砖 讻讜'. 诪讛 砖讬砖 诇讚拽讚拽 讻讗谉 讻转讘转讬 讘讞讚讜砖讬 讘驻"拽 讚转诪讬讚:



讜讝讻讜讻讬转 诇讘谞讛 诇讗 讘讟诇讛. 诇讙诪专讬 拽讗诪专 讗诇讗 讚诇讗 砖讻讬讞讗 讚讛讗 专讘 讛讜谞讗 转讘专 讝讻讜讻讬转 讞讬讜专转讗 讘讞讜驻转 讘谞讜 讻讚讗讬转讗 讘驻专拽 讗讬谉 注讜诪讚讬谉:





砖注专讬 转讜专转 讘讘诇

(诪讞 讘) 诪砖讞专讘 诪拽讚砖 专讗砖讜谉 讘讟诇讛 讜讻讜' 讜讝讻讜讻讬转 诇讘谞讛 讜讻讜' 讗祝 讬讬谉 拽专讜砖 讜讻讜'.鈥斪⒆�' 诪"砖 讘讙讟讬谉 住讞 讗.

